**KÚPNA ZMLUVA - návrh**

uzatvorená podľa ustanovení § 409 a nasledujúcich Zákona číslo 513/1991 Zb. v znení neskorších predpisov a Zákona číslo 254/1998 Z. z. v platnom znení

**DEFINÍCIA ZMLUVNÝCH STRÁN**

**Objednávateľ**

Názov **Roľnícka spoločnosť a.s. Bottovo**

Sídlo Bottovo 154, 98041 Bottovo

IČO 31 580 700

IČ DPH SK2020463269

Bankové spojenie VUB, a.s.

Číslo účtu IBAN SK97 0200 0000 0026 7449 3453

Tel +421910403119

E-mail [juricek.miro@gmail.com](mailto:juricek.miro@gmail.com)

(ďalej len „objednávateľ”, „kupujúci”)

a

**Dodávateľ**

Názov **....**

Sídlo .....

zastúpený .....

IČO ....

IČ DPH .....

Bankové spojenie ....

Číslo účtu IBAN ....

Tel .....

E-mail .....

(ďalej len „dodávateľ”, „predávajúci”)

1. **PREAMBULA**

* 1. Táto zmluva sa uzatvára ako výsledok obstarávania v súlade s Usmernením Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 – 2020
  2. Zmluvné strany vyhlasujú, že údaje uvedené v záhlaví tejto zmluvy sú pravdivé a aktuálne a zaväzujú sa vzájomne bez meškania oznámiť druhej zmluvnej strane každú zmenu, ktorá by mohla mať vplyv na plnenie zmluvných záväzkov. Zmluvné strany sú si vedomé, že pri neoznámení takejto skutočnosti budú znášať následky, ktoré môžu druhej zmluvnej strane z neznalosti týchto údajov vzniknúť.
  3. Dodávateľ prehlasuje, že vzal na vedomie ciele a potreby objednávateľa, bol oboznámený s jeho požiadavkami.

1. **PREDMET PLNENIA ZMLUVY**
   1. Dodávateľ je úspešným dodávateľom v obstarávaní pre zákazku **„Rezací valec”.**
   2. Podkladmi pre uzavretie tejto zmluvy je:
      1. dokumentácia súťaže konanej Objednávateľom v súlade s Usmernením Pôdohospodárskej platobnej agentúry č. 8/2017 v aktuálnom znení k obstarávaniu tovarov, stavebných prác a služieb financovaných z PRV SR 2014 - 2020
      2. ponuka predávajúceho zo dňa ............................ (príloha tejto zmluvy).
   3. Predmetom plnenia zmluvy je dodávka tovarov a zariadení, podľa definície v ponuke predávajúceho podľa bodu 2.2.2. tejto zmluvy, v prípade zariadení je súčasťou dodávky aj ich dodanie, montáž a zapojenie, inštalácia, inštalácia a spustenie software, zaškolenie obsluhy a uvedenie do prevádzky.
   4. Dodávateľ sa na základe tejto zmluvy a v rozsahu v nej vymedzenom zaväzuje dodať predmet zmluvy a previesť na Objednávateľa vlastnícke právo.
   5. Predmet zmluvy bude odovzdaný jeho úplným dodaním, odskúšaním, inštruktážou obsluhy a prebratím Objednávateľom.
   6. Objednávateľ sa zaväzuje predmet zmluvy prevziať a zaplatiť zaň dohodnutú kúpnu cenu.
   7. Dodávateľ vyhlasuje, že v čase uzatvorenia tejto zmluvy je oprávnený a odborne spôsobilý dodávať tovar podľa tejto zmluvy.
   8. Dodávateľ dodá predmet zmluvy, za podmienok dohodnutých v tejto zmluve a objednávateľ sa zaväzuje za riadne dodaný tovar zaplatiť dohodnutú cenu podľa pravidiel uvedených v článku 4. tejto zmluvy.
2. **ČAS, TERMÍNY, MIESTO A PODMIENKY DODANIA**
   1. Dodávateľ sa zaväzuje dodať predmet zmluvy v súlade s dohodnutými podmienkami tejto zmluvy.
   2. Dodávateľ sa zaväzuje odovzdať predmet zmluvy najneskôr **do 30.6.2024**
      1. Dodávka jednotlivých zariadení môže byť realizovaná aj postupne.
   3. Miestom dodania predmetu zmluvy je prevádzka Objednávateľa **v obci Bottovo, sídlo spoločnosti**
   4. Deň doručovania predmetu zmluvy telefonicky alebo elektronicky oznámi Dodávateľ Objednávateľovi minimálne 3 pracovné dni vopred. Objednávateľ sa zaväzuje prevziať predmet zmluvy v oznámenom termíne.
   5. Doručenie predmetu zmluvy bude dokladované podpisom zodpovednej osoby Objednávateľa na príslušnom dodacom liste.
   6. Objednávateľ je povinný bez zbytočného odkladu upozorniť Dodávateľa na zjavné vady zrejmé už pri doručení tovaru.
   7. Dodávateľ sa zaväzuje uskutočniť inštruktáž zamestnancov Objednávateľa pre prevádzku jednotlivých zariadení v priestoroch Objednávateľa.
   8. Po prebratí predmetu zmluvy Dodávateľ vyhotoví preberací protokol. Objednávateľ po prebratí predmetu zmluvy preberací protokol písomne potvrdí.
3. **ZMLUVNÁ CENA, PLATOBNÉ PODMIENKY**
   1. Kúpna cena za predmet zmluvy je stanovená v cenovej ponuke zo dňa ............, ktorá je prílohou tejto zmluvy. Kúpna cena zariadení je nasledovná:

|  |  |  |  |  |  |
| --- | --- | --- | --- | --- | --- |
| **p.č.** | **názov zariadenia** | **typové označenie** | **cena v € bez DPH** | **výška DPH v €** | **cena v € s DPH** |
| 1 | **Rezací valec** |  |  |  |  |

* 1. Ďalšie náklady, ako dopravu a prípadné preclenie predmetu zmluvy a jeho doručenie Objednávateľovi, uvedenie do prevádzky a inštruktáž obsluhy zabezpečuje Dodávateľ na vlastné náklady.
  2. DPH bude účtovať Dodávateľ podľa platných predpisov v deň vyhotovenia daňového dokladu – faktúry.
  3. Cenu za predmet tejto zmluvy uhradí Objednávateľ na základe faktúr, ktoré vystaví Dodávateľ nasledovne:
     + Celú sumu do 100 % z ceny dodávky kupujúci uhradí po dodávke, na základe daňového dokladu – faktúry, ktorú je predávajúci oprávnený vystaviť až po uvedení tovaru do prevádzky, o čom bude vyhotovený preberací protokol.

V tomto zmysle musia faktúry obsahovať náležitosti faktúry ako daňového dokladu a cenu, adresu, sídlo, číslo zmluvy, číslo faktúry, deň odoslania a deň splatnosti faktúry, označenie peňažného ústavu a číslo účtu, na ktorý sa má platiť fakturovaná suma, označenie predmetu zmluvy, odtlačok pečiatky a podpis oprávnenej osoby.

* 1. Dodané a fakturované položky predmetu zmluvy sa budú riadiť termínmi podľa bodu 3.2 tejto zmluvy, pričom jednotlivé položky – zariadenia môžu byť fakturované podľa individuálnych termínov dodania.
  2. Povinnou prílohou faktúry je dodací list, ktorý obsahuje dátum a miesto dodania predmetu zmluvy, označenie osoby, ktorá predmet projektu odovzdala a jej podpisový záznam a označenie osoby, ktorá predmet projektu prijala a jej podpisový záznam.
  3. Splatnosť faktúry je na základe dohody oboch zmluvných strán stanovená do 30 dní od dátumu doručenia faktúry.
     1. V prípade, že faktúra (daňový doklad) bude obsahovať nesprávne alebo neúplné údaje, Objednávateľ je  oprávnený vrátiť ju na opravu a prepracovanie. Dodávateľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Objednávateľovi.

1. **5. VLASTNÍCKE PRÁVO K PREDMETU ZMLUVY**
   1. Vlastnícke právo k predmetu zmluvy prechádza na Objednávateľa úplným zaplatením dohodnutej kúpnej ceny jednotlivých dodaných a zaplatených častí predmetu zmluvy.
2. **6. ZODPOVEDNOSŤ ZA ŠKODU A VADY**
   1. Nebezpečenstvo náhodnej skazy, náhodného zhoršenia predmetu zmluvy a krádeže prechádza na Objednávateľa doručením predmetu zmluvy.
   2. Dodávateľ sa zaväzuje poskytovať záručný a pozáručný servis v plnom rozsahu vrátane dodávok náhradných dielov.
   3. Dodávateľ je počas 12 mesačnej záručnej doby povinný poskytovať servisné služby k predmetu zmluvy a to technické prehliadky, údržbu a opravy.
   4. Záručná doba 12 mesiacov začína plynúť dňom podpisu dodacieho listu a preberacieho zápisu zástupcom Objednávateľa podľa článku 3. tejto zmluvy.
   5. Objednávateľ je povinný vady písomne oznámiť Dodávateľovi bez zbytočného odkladu po ich zistení, najneskôr do uplynutia dohodnutej záručnej doby. V prípade uplatnenia reklamácie zo strany Objednávateľa záručná doba prestáva plynúť a začína znova plynúť dňom odovzdania vymeneného (opraveného) vadného kusu.
      * Oznámenie o vadách musí obsahovať:

a) číslo zmluvy,

b) názov, označenie a typ reklamovaného výrobku (jeho výrobné číslo),

c) popis vady.

* 1. Dodávateľ sa zaväzuje vyriešiť oprávnenú reklamáciu bezodkladne, najneskôr však do 30 dní odo dňa jej uplatnenia Objednávateľom.
  2. V prípade vady predmetu zmluvy počas záručnej doby má Objednávateľ právo na bezplatné odstránenie vady a Dodávateľ povinnosť vady odstrániť na svoje náklady. Na servisný zásah sa dodávateľ dostaví najneskôr do 48 hodín od nahlásenia poruchy. Dodávateľ nezodpovedá za vady, ktoré vznikli poškodením predmetu zmluvy hrubou nedbanlivosťou Objednávateľa, jeho konaním v rozpore s inštrukciami ohľadne používania predmetu zmluvy, neodbornou prevádzkou, obsluhou a údržbou alebo používaním v rozpore s návodom na použitie.
  3. Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných predpisov.

1. **7. ZMLUVNÁ POKUTA, SANKCIE**
   1. **Sankcia za nedodržanie termínu plnenia zmluvy na dodávku stavebných prác, tovarov a služieb: V prípade, že Dodávateľ nedodrží termín plnenia zmluvy na dodávku tovarov, dohodnutý v tejto zmluve, uhradí Objednávateľovi zmluvnú pokutu vo výške 0,05% z ceny nedodaného predmetu kúpnej zmluvy za každý deň omeškania.** Ak došlo k omeškaniu Dodávateľa s plnením predmetu zmluvy z dôvodu pôsobenia vyššej moci (živelná pohroma, vojnový konflikt, štrajk), Objednávateľ neuplatní voči Dodávateľovi zmluvnú pokutu za dobu trvania vyššej moci (§ 374 Obchodného zákonníka).
   2. V prípade omeškania Objednávateľa s úhradou faktúry uhradí tento Dodávateľovi úrok z omeškania vo výške 0,05% z neuhradenej sumy za každý deň omeškania.
   3. Základom pre výpočet dohodnutej zmluvnej pokuty a sankcií je cena bez DPH.
2. **8. Okolnosti vylučujúce zodpovednosť**
   1. Zodpovednosť zmluvných strán za čiastočné alebo úplné neplnenie zmluvných povinností je vylúčená v týchto prípadoch:
      1. v dôsledku vyššej moci. Pokiaľ vyššia moc pôsobí po dobu nepresahujúcu 90 kalendárnych dní, sú strany povinné splniť záväzky vyplývajúce z tejto zmluvy hneď ako účinky vyššej moci pominú, pričom dohodnuté lehoty a všetky ostatné lehoty sa posúvajú o dobu pôsobenia vyššej moci.
      2. v dôsledku zásahu úradných miest krajín, majúcich súvislosť s plnením predmetu tejto zmluvy, ktorý znemožní stranám splnenie povinností vyplývajúcich z tejto zmluvy,
   2. Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény, hyperinflácia, atď. V takomto prípade sa zmluvné strany dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy. Účinky odstúpenia nastanú dňom doručenia oznámenia o odstúpení druhej zmluvnej strane.
3. **9. RIEŠENIE SPOROV**
   1. Zmluvné strany sa zaväzujú riešiť prípadné spory vyplývajúce z tejto Kúpnej zmluvy prednostne formou dohody (zmieru) prostredníctvom svojich zástupcov.
   2. V prípade, že sa spor nevyrieši zmierom, je hociktorá zmluvná strana oprávnená požiadať o rozhodnutie súd.
4. **10. ZÁVEREČNÉ USTANOVENIA**
   1. Zmluvné strany súhlasia, aby „Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.“

Zmluvné strany sa zaväzujú kontrou strpieť a poskytnúť týmto osobám nevyhnutnú súčinnosť.

* 1. Zmluvné strany vyhlasujú, že sú spôsobilé na právne úkony v plnej miere a prejavujú vôľu uzavrieť Kúpnu zmluvu v uvedenom znení.
  2. Zmluva nadobúda platnosť dňom jej podpisu oboma zmluvnými stranami.

Pri povinne zverejňovaných zmluvách je účinnosť zmluvy naviazaná na jej zverejnenie.

* 1. Každá zmluva alebo dodatok uzavretý povinnou osobou, ktorý podlieha povinnosti zverejnenia podľa § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov, musí byť zverejnená v Centrálnom registri zmlúv, alebo na webovom sídle Obstarávateľa (s ohľadom na kategóriu povinnej osoby). V nadväznosti na zákon č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, ak Obstarávateľ nezverejnil uzavretú zmluvu, resp. dodatok k zmluve v lehote do 3 mesiacov od jej podpísania, má sa za to, že takáto zmluva alebo dodatok vôbec nevznikla. Rovnako nie je dovolené plnenie zmluvy ešte pred dátumom jej účinnosti.
  2. Keďže na financovanie predmetu kúpy podľa tejto Zmluvy žiada Kupujúci nenávratný finančný príspevok z fondov Európskej únie (ďalej len „Žiadosť“), teda Kupujúci má záujem realizovať kúpu podľa tejto Zmluvy zo zdrojov získaných Žiadosťou, vyhradzuje si Kupujúci právo odstúpiť od tejto Zmluvy, ak Žiadosť nebude príslušným orgánom schválená, alebo nedôjde k podpisu zmluvy o poskytnutí finančného príspevku na základe podanej Žiadosti.
  3. Dodávateľ vyjadruje podpisom tejto Kúpnej zmluvy súhlas so zverejnením svojich identifikačných údajov v rozsahu, v akom sú uvedené v záhlaví tejto zmluvy.
  4. Okamihom podpisu tejto zmluvy obidvomi zmluvnými stranami je prejavený súhlas s celým jej obsahom.
  5. Meniť alebo doplňovať obsah tejto zmluvy je možné len formou písomných dodatkov, ktoré budú datované, číslované a podpísané oprávnenými osobami za obidve zmluvné strany. Dodatky nadobúdajú platnosť a účinnosť dňom ich podpísania obidvomi zmluvnými stranami.
  6. Zmluvné strany potvrdzujú, že konali na základe slobodnej vôle, zmluva nebola uzavretá v tiesni za nápadne nevýhodných podmienok, pod nátlakom a že si zmluvu prečítali, jej obsahu porozumeli, súhlasia s ním, a na znak súhlasu ju podpisujú.
  7. Táto zmluva sa vyhotovuje v písomnej forme v 2 originálnych exemplároch, pričom každá zo zmluvných strán obdrží jeden rovnopis.

1. **11. PRÍLOHY**
   1. V prípade, ak dodávateľ bude realizovať zákazku alebo jej časť prostredníctvom subdodávateľov, súčasťou tejto zmluvy je aj zoznam a údaje o všetkých známych subdodávateľoch a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.

V ........................, dňa ....................... V ........................, dňa .......................

*Objednávateľ: Dodávateľ:*